Diari Oficial de la Generalitat Valenciana


Sumari del DOGV 8176, del 23-11-2017 (2017/9474)

Notificació de la sentència dictada en el procediment de divorci contenciós número 1197/2016.
---------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9474


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de divorci contenciós número 1197/2016. [2017/9474]  
Part demandant: Adriana Patricia Munera Alzate.  
Part demandada: Fernando Clavijo Sendra.  
Sobre: divorcis no consensuats.  
Paloma Viñas Tormo, lletrada de l'Administració de justícia del Jutjat de Primera Instància número 5 de Dénia, faig saber que en el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada per Adriana Patricia Munera Alzate, representada per la procuradora dels tribunals Dolores Ortiz, hui Catalina Calvo Soler, i sota la direcció del lletrat Juan Poch Fernández, contra Fernando Clavijo Sendra, declarat en rebel·lia, i dispose la dissolució del matrimoni, per causa de divorci, dels cònjuges esmentats, amb tots els efectes inherents a aquesta declaració, i per tant, dispose la dissolució del règim econòmic matrimonial, i la revocació i autoritzacions a què es refereix l'article 102,103 i 106 del Codi Civil.  
No faig un pronunciament sobre les costes processals produïdes.  
  
Comuniqueu aquesta resolució, una vegada siga ferma, al Registre Civil de Dénia, on consta inscrit el matrimoni.  
Notifiqueu aquesta resolució a les parts de forma legal i feu-los saber que s'hi pot interposar un recurs d'apel·lació davant de l'Audiència Provincial d'Alacant, en el termini de 20 dies.  
El recurs s'ha d'interposar per mitjà d'un escrit que cal presentar en aquest jutjat, en el termini de 20 dies hàbils comptador des de l'endemà de la notificació, on l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn). I haurà de consignar el depòsit establit en la disposició addicional quinzena de la Llei orgànica del poder judicial, introduïda per la reforma de la Llei orgànica 1/2009 de 3 novembre, en el compte de Banesto número 4859/0000/00/1197/16.  
Aquesta és la meua sentència, que pronuncie, mane i firme.»  
  
Atés que es desconeix el domicili o residència actuals de la part demandada, mitjançant la diligència d'ordenació de data 23 d'octubre de 2017, com a lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene publicar aquest edicte al tauler d'anuncis del jutjats i en el Diari Oficial de la Generalitat Valenciana per a portar a efecte la diligència de notificació de la sentència al demandat Fernando Clavijo Sendra.  
  
Dénia, 23 d'octubre de 2017.- La lletrada de l'Administració de justícia: Paloma Viñas Tormo.